stanford-oval/wikipedia huggingface dataset:
Pentaerytritoli

| Pentaerytritoli |
| --- | --- |

Tunnisteet
IUPAC-nimi:  2,2-bis(hydroksimetyyli)propaani-1,3-dioli
CAS-numero:  115-77-5
PubChem CID:  8285
SMILES:  C(C(CO)(CO)CO)O
Ominaisuudet
Molekyylikaava:  C5H12O4
Moolimassa:  136,146 g/mol
Sulamispiste:  260 °C
Kiehumispiste:  276 °C
Tiheys:  1,4 g/cm3
Liukoisuus veteen:  56 g/l (25 °C)
Pentaerytritoli on neljänarvoinen polyoli, jota käytetään muovien monomeerinä ristisilloittamiseen sekä räjähdysaine pentaerytritolitetranitraatin raaka-aineena.
Pentaerytritolia valmistetaan asetaldehydistä ja formaldehydistä emäksisessä liuoksessa. Asetaldehydi reagoi kolme kertaa formaldehydin kanssa aldoliadditiolla, minkä jälkeen aldehydiryhmä muuttuu alkoholiksi Cannizzaro-reaktiossa, joka muuttaa yhden formaldehydiekvivalentin formiaatiksi.
Pentaerytritolin kemiallinen kaava on C5H12O4, rakennekaava C(CH2OH)4, moolimassa 136,146 g/mol, sulamispiste 260 °C, tiheys 1,4 g/cm3, leimahduspiste 240 °C (o.c.) ja CAS-numero 115-77-5. Pentaerytritoli liukenee veteen 2,5 g/100 ml lämpötilassa 25 °C. Aineesta käytetään myös nimiä 2,2-bis(hydroksimetyyli)-1,3-propaanidioli, tetrametylolimetaani, THME ja PETP.
Aiheesta muualla

Pentaerytritolin kansainvälinen kemikaalikortti
PubChem: Pentaerythritol (englanniksi)
ChemBlink: Pentaerythritol (englanniksi)
Inchem: Pentaerythritol CAS N°: 115-77-5 (Arkistoitu – Internet Archive) (pdf) (englanniksi)
Marssi Washingtoniin työn ja vapauden puolesta

Marssin osallistujia Lincolnin muistomerkin katolta kuvattuna, taustalla Washington-monumentti.
Marssi Washingtoniin työn ja vapauden puolesta (engl. March on Washington for Jobs and Freedom) oli Yhdysvaltain mustien kansalaisoikeusliikkeen 28. elokuuta 1963 järjestämä suuri mielenosoitusmarssi maan pääkaupungissa Washingtonissa. Tapahtumasta muistetaan parhaiten Martin Luther Kingin Lincolnin muistomerkin edessä pitämä puhe ”I Have a Dream” (”Minulla on unelma”). Mielenosoitusmarssiin osallistui yli 200 000 ihmistä. Mielenosoituksen tarkoituksena oli tukea Yhdysvaltain kongressin käsittelemää kansalaisoikeuslakia. Suurin osa marssin osallistujista oli tummaihoisia.
Aiheesta muualla

Kuvia tai muita tiedostoja aiheesta Marssi Washingtoniin työn ja vapauden puolesta Wikimedia Commonsissa
N-butyylilitium

| n-Butyylilitium |
| --- | --- |

Tunnisteet
CAS-numero:  109-72-8
PubChem CID:  61028 ja 53627823
SMILES:  [Li+].CCC[CH2-]
Ominaisuudet
Molekyylikaava:  C4H9Li
Moolimassa:  64,053 g/mol
Sulamispiste:  –76 °C
Kiehumispiste:  Hajoaa 100–150 °C lämpötilassa
Tiheys:  0,765 g/cm3
Liukoisuus veteen:  Liukenee hiilivetyihin
n-Butyylilitium on litiumin organometalliyhdiste eli niin kutsuttu organolitiumyhdiste. Ainetta käytetään erittäin vahvana emäksenä  orgaanisen kemian synteeseissä.
Ominaisuudet

n-Butyylilitium on huoneenlämpötilassa nestettä, joka reagoi voimakkaasti ilman tai kosteuden kanssa. Tämän vuoksi sitä käytetään ja säilytetään tyypillisesti liuoksena. n-Butyylilitium liukenee hiilivetyihin, kuten heksaaniin ja tolueeniin, sekä tetrahydrofuraaniin. Liuoksissa yhdisteelle on tyypillistä muodostaa klustereita liuotinmolekyylien kanssa. Hiilivedyissä se muodostaa heksameerin ja tetrahydrofuraaniliuoksissa tetrameerin. Tetrameeri on rakenteeltaan vääristynyt kuutio. Klustereiden muodostumista voidaan vähentää ja reaktiivisuutta parantaa lisäämällä liuoksiin tetrametyleenidiamiinia tai heksametyylifosforiamidia. Nämä ovat nukleofiilisempia kuin hiilivedyt ja muodostavat butyylilitiumin kanssa monomeerisiä tai dimeerisiä ja reaktiivisempia komplekseja.
Kuumennettaessa n-butyylilitium hajoaa muodostaen litiumhydridiä ja 1-buteenia.
Valmistus

n-Butyylilitiumia valmistetaan litiummetallin reaktiolla 1-klooributaanin tai 1-bromibutaanin kanssa. Sivutuotteena reaktioissa muodostuu litiumkloridia tai litiumbromidia. Valmistuksessa käytetään liuottimena hiilivetyjä. Muodostuneet liukenemattomat yhdisteet sekä litiummetalliylimäärä poistetaan suodattamalla. Viimeiseksi n-butyylilitium puhdistetaan tislaamalla alipaineessa 80–100 °C lämpötilassa.
Käyttö

Suurin n-butyylilitiumin käyttökohde on isopreeni- ja butadieenikumien valmistus, jossa sitä käytetään polymerointireaktioiden initiaattorina. n-Butyylilitiumia käytettäessä stereoselektiivisyys on erittäin hyvä isopreenikumeja valmistettaessa, jopa Ziegler–Natta-katalyyttien luokkaa. Butadieenikumeissa stereoselektiivisyys ei ole yhtä hyvä.
n-Butyylilitium on erittäin vahva emäs joka kykenee deprotonoimaan alkoholeja, amiineja ja jopa tiettyjä hiilivetyjä. Sillä on käyttöä myös muiden organolitiumyhdisteiden valmistuksessa, esimerkiksi aromaattisten yhdisteiden ortolitioinnilla, sekä erittäin vahvasti emäksisten, mutta vain hieman nukleofiilisten yhdisteiden esimerkiksi litiumdi-isopropyyliamidin, litiumbis(trimetyylisilyyli)amidin ja litiumtetrametyylipiperididin valmistuksessa.
n-Butyylilitiumheksameerin rakenne
n-Butyylilitiumia heptaaniliuoksena
Hans von Blixen-Finecke (vanhempi)

| Mitalit | Mitalit | Mitalit |  |
| --- | --- | --- | --- |
|  Von Blixen-Finecke vuonna 1912. |  Von Blixen-Finecke vuonna 1912. |  Von Blixen-Finecke vuonna 1912. |  |
Maa:   Ruotsi
Kouluratsastus
|  Olympialaiset  |  Olympialaiset  |  Olympialaiset  |  |
|  Pronssia | Tukholma 1912 | yksilökilpailu |  |
Hans Gustaf von Blixen-Finecke (25. heinäkuuta 1886 Näsbyholmin linna, nyk. Skurupissa – 26. syyskuuta 1917 Malmslätt) oli ruotsalainen upseeri ja kouluratsastuksen olympiamitalisti.
Von Blixen-Finecke voitti kouluratsastuksessa yksilökilpailun olympiapronssia Tukholmassa 1912. Upseerinarvoinen Von Blixen-Finecke kuoli lento-onnettomuudessa Malmslättissä 26. syyskuuta 1917: testilennolla ollut lentokone syttyi palamaan ja syöksyi maahan vieden sekä von Blixen-Finecken että koneen pilotin hengen. Von Blixen-Finecken onnettomuushetkellä yksivuotias poika Hans von Blixen-Finecke voitti kenttäratsastuksessa kaksi olympiakultaa Helsingissä 1952.
Aiheesta muualla

Kuvia tai muita tiedostoja aiheesta Hans von Blixen-Finecke (vanhempi) Wikimedia Commonsissa
Hans von Blixen-Finecke (vanhempi) Kansainvälinen olympiakomitea. (englanniksi)
Konstantin Hakulin

Konstantin Hakulin
Konstantin Hakulin, sukunimi esiintyi myös muodossa Hackulin (2. joulukuuta 1833 Hamina – 10. toukokuuta 1900 Tampere) oli suomalainen Tampereella vaikuttanut proviisori, tehtailija, liikemies, kauppaneuvos ja valokuvaaja.
Hakulin valmistui proviisoriksi 1857. Hän asui 1850-luvulla Pietarissa ja Helsingissä ja vuodesta 1859 lähtien hän asui Tampereella. Hän oli vuosina 1859–1868 proviisorina Tampereella G. A. Serlachiuksen apteekissa. Hakulin perusti Tampereelle 1868 väkiviinatehtaan. Vuonna 1887 Hakulin sai omistukseensa Tampereella sijainneen Onkiniemen oluttehtaan mentyään naimisiin tehtaan toisen perustajan apteekkari Alex Fredrik Tennbergin (k. 1885) lesken kanssa. Tennberg ja apteekkari G. A. Serlachius olivat perustaneet tehtaan vuonna 1864 ja tehdas oli tunnettu erityisesti  Baijerin-oluen valmistajana. Vuonna 1891 Tampereella toimineet Mustalahden, Onkiniemen sekä Santalahden oluttehtaat yhdistyivät Tampereen Panimo-Osakeyhtiöksi. Onkiniemen oluttehdas toimi vuoteen 1909 saakka. Hakulin oli myös mukana perustamassa Tampereen Kutomo Oy:tä sekä Suomen Maanviljelys- ja Teollisuuspankkia. Hakulinilla oli vuosina 1862–1867 oma valokuvausateljee apteekkari Serlachiuksen talossa Kauppatori 3:ssa jossa Hakulin myös itse asui.
Hakulin oli Tampereen kaupunginvaltuuson jäsenenä 1879–1881. Hän oli perustamassa Tampereen soitannollista seuraa ja toimi Tampereen vapaaehtoisen palokunnan päällikkönä vuodesta 1873. Hakulin sai kauppaneuvoksen arvon 1899.
Konstantin Hakulin oli naimisissa vuodesta 1887 Amanda Karolina Tennbergin (ent. Lindberg, o.s. Lundman) kanssa.
Aiheesta muualla

Konstantin Hakulinin elämäkerta SKS Biografiakeskuksen Talouselämän vaikuttajat-verkkojulkaisussa
| --- | --- |
Auktoriteettitunnisteet: Henkilöt :  Biografiasampo
Konstantin Ivanov

Konstantin Ivanov.
Konstantin Vasiljevitš Ivanov (ven. Константи́н Васи́льевич Ивано́в, 27. toukokuuta 1890 nykyisen Baškortostanin Belebein piirin Slakbašin kylä – 26. maaliskuuta 1915 Slakbaš) oli tšuvassilainen runoilija. Häntä pidetään tšuvassinkielisen kirjallisuuden alullepanijana.
Konstantin Ivanov syntyi talonpoikaisperheeseen. Hän työskenteli opettajana ja osallistui tšuvassinkielisten aapisten ja oppikirjojen laatimiseen. Ivanov alkoi kirjoittaa runoja ja kääntää tšuvassiksi venäläistä kirjallisuutta vuosien 1905–1907 vallankumoustapahtumien aikana. Hänen merkittävin teoksensa on tšuvassilaisen naisen alistettua asemaa kuvaava runoelma Narspi (1908), jonka pohjalta on sävelletty samanniminen baletti.
Aiheesta muualla

Kratkaja literaturnaja entsiklopedija: Konstantin Ivanov (venäjäksi)
Чебоксарцы устроили митинг в честь чувашского поэта (Arkistoitu – Internet Archive)
Слакпуç ялĕнчи сăвăçăн музей-çурчĕ
К. В. Иванов çуралнăранпа 120 çул
Константин Иванов (Arkistoitu – Internet Archive)
Чăваш Енĕн паллă çыннисем: Иванов Константин Васильевич (Arkistoitu – Internet Archive)
Константин Васильевич Иванов (Arkistoitu – Internet Archive)
«Нарспи» аудиокӗнеке шорт-листа кӗнӗ
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Tšekki  Alankomaat  Puola 
Muut:  Europeana  IdRef
Blackpink

| Blackpink |
| --- | --- |

 Blackpink vuonna 2024. Vasemmalta oikealle: Rosé, Jennie, Jisoo ja Lisa.
Tiedot
Toiminnassa:  2016–
Tyylilaji:  K-pop
Kotipaikka:   Etelä-Korea
Laulukieli:  korea, englanti, japani
Jäsenet:  Jisoo   Jennie   Rosé   Lisa  
Levy-yhtiö:  YG Entertainment   Avex Trax   Interscope Records
Aiheesta muualla
Kotisivut
Infobox OKNimi-testi OK: 
Blackpink (kor. 블랙핑크, Beullaekpinkeu, tyyliteltynä BLACKPINK tai BLΛƆKPIИK) on YG Entertainmentin vuonna 2016 perustama eteläkorealainen tyttöbändi. Yhtyeen neljä jäsentä ovat Jisoo, Jennie, Rosé ja Lisa. Ryhmä debytoi 8. elokuuta 2016 singlealbumilla Square One.
Blackpink oli vuonna 2022 Rolling Stonen mukaan maailman suosituin tyttöbändi ja se nousi vuonna 2023 Spotifyn striimatuimmaksi tyttöbändiksi. Blackpink ja BTS ovat vuonna 2023 kansainvälisesti suosituimmat korealaisyhtyeet.
Blackpinkin YouTube-kanavalla on yli 96 miljoonaa tilaajaa, eli enemmän kuin yhdelläkään muulla artistikanavalla. Yhtyeen musiikkivideot ”DDU-DU DDU-DU” ja ”Kill This Love” ovat ylittäneet 2 miljardia katselukertaa YouTubessa. ”How You Like That” -tanssivideolla on 1,8 miljardia katselukertaa.
Historia > Ennen debyyttiä (2011–2016)

Ensimmäisiä huhuja ja kuvia jäsenehdokkaista uuteen tyttöryhmään YG Entertainment -levy-yhtiöltä tuli jo vuonna 2011. Fanien viiden vuoden odotuksen jälkeen YG Entertainment paljasti tulevan yhtyeen lopullisen kokoonpanon ja nimen 28. kesäkuuta 2016. Nimivaihtoehtoja ryhmälle olivat myös Pinkpunk, tai Babymonster. Blackpink on levy-yhtiön ensimmäinen tyttöyhtye seitsemään vuoteen sitten 2NE1-tyttöryhmän.
Historia > Ensimmäiset julkaisut (2016)

Blackpink julkaisi ensimmäisen singlealbuminsa Square One 8. elokuuta 2016. Albumi sisältää kaksi hip hop -kappaletta: ”Boombayah” ja ”Whistle”.
Toinen singlealbumi Square Two julkaistiin 1. marraskuuta 2016. Albumi sisältää kolme kappaletta: "Playing with Fire", "Stay" ja akustinen versio kappaleesta "Whistle".
Historia > 2017–2019

Uuden singlensä "As If It’s Your Last" Blackpink julkaisi 22. kesäkuuta 2017. Kappale on erilainen kuin yhtyeen aiemmat ja muistuttaa enemmän ryhmän "Pink"-puolta, joka on pirteämpi ja värikkäämpi. Ryhmä debytoi Japanissa 30. elokuuta 2017 japaninkielisellä minialbumillaan Blackpink. Albumi julkaistiin uudelleenpakattuna 29. maaliskuuta 2018.
Blackpink julkaisi ensimmäisen koreankielisen minialbuminsa Square Up 15. kesäkuuta 2018. Julkaisun myötä Blackpink nousi ensimmäisenä K-pop-tyttöbändinä Billboardin ”Emerging Artists” -listan kärkeen. Toinen koreankielinen minialbumi, Kill This Love, julkaistiin 5. huhtikuuta 2019.
Historia > The Album (2020)

Blackpink julkaisi ensimmäisen albuminsa, The Album, 2. lokakuuta 2020. Albumia edelsi kaksi ennakkosingleä, ”How You Like That” ja ”Ice Cream”, jotka julkaistiin kesäkuussa ja elokuussa. ”Ice Cream” -kappaleella oli mukana yhdysvaltalaislaulaja Selena Gomez. Albumin kolmas single ja nimikappale ”Lovesick Girls” julkaistiin samaan aikaan albumin kanssa. The Album myi yhdessä päivässä 590 000 kopiota, enemmän kuin yksikään korealaisen tyttöbändin albumi oli koskaan myynyt ensimmäisen viikon aikana.
Historia > Born Pink ja pääesiintyminen Coachellassa (2022–2023)

Blackpink julkaisi toisen albuminsa, Born Pink, 16. syyskuuta 2022. Albumin ennakkosingle ”Pink Venom” julkaistiin jo kuukausi aikaisemmin, ja toinen single ”Shut Down” samana päivänä albumin kanssa. Albumia seurasi yhtyeen toinen maailmankiertue Born Pink World Tour, joka kesti syyskuuhun 2023 saakka. Born Pink World Tour oli historian tuottoisin aasialaisen artistin kiertue. Lisäksi se ohitti Spice Girlsin ennätyksen tullen historian tuottoisammaksi naisyhtyeen kiertueeksi. Blackpink oli yksi pääesiintyjistä vuoden 2023 Coachella-festivaalissa. Kyseessä oli ensimmäinen kerta, kun Coachellan pääesiintyjänä oli aasialainen artisti.
Historia > 2023–

Blackpinkin alkuperäinen sopimus YG Entertainmentin kanssa päättyi elokuussa 2023, ja yhtyeen lopettamisesta alkoi kiertää huhuja. Sopimus kuitenkin uusittiin saman vuoden joulukuussa. Yhtyeen jäsenten soolotoiminta ei ole YG Entertainmentin sopimuksessa, vaan jäsenet toimivat erillään.
YG tiedotti heinäkuussa 2024, että Blackpink tekee paluun vuonna 2025.
Jäsenet

Jisoo (oik. Kim Ji-soo, kor. 김지수; s. 3. tammikuuta 1995 Soul, Etelä-Korea) on eteläkorealainen laulaja, näyttelijä ja malli. Jisoo liittyi YG Entertainmentiin heinäkuussa 2011. Hän on Blackpinkin laulaja, visual, eli kauneimmaksi luokiteltu jäsen, ja vanhin jäsen.
Jennie (oik. Jennie Kim, kor. 제니김; s. 16. tammikuuta 1996 Soul, Etelä-Korea) on eteläkorealainen laulaja, räppäri, näyttelijä, ja malli. Jennie on asunut Uudessa-Seelannissa kuusi vuotta. Jennie liittyi YG Entertainmentiin elokuussa 2010. Hänen roolejaan yhtyeessä ovat pääräppäri ja johtava laulaja.
Rosé (oik. Roseanne Park tai Park Chae-young, kor. 박채영; s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja ja malli. Rosé kasvoi Melbournessa, Australiassa. Hän liittyi YG Entertainmentiin toukokuussa 2012 ja muutti silloin Etelä-Koreaan. Hän on Blackpinkin päälaulaja ja johtava tanssija.
Lisa (oik. Lalisa Manobal tai Pranpriya Manobal, thaiksi ลลิษา มโนบาล tai ปราณปริยา มโนบาล; s. 27. maaliskuuta 1997 Buriram, Thaimaa) on thaimaalainen räppäri, tanssija ja malli. Lisa liittyi YG Entertainmentiin huhtikuussa 2011. Hän oli YG Entertainmentin ensimmäinen ei-korealainen artisti. Blackpinkissä hän on räppäri, sivulaulaja, päätanssija ja nuorin jäsen.
Diskografia > Studioalbumit

The Album (2020)
Born Pink (2022)
Diskografia > Livealbumit

Blackpink Arena Tour 2018 ”Special Final In Kyocera Dome Osaka” (2019)
Blackpink 2018 Tour ’In Your Area’ Seoul (2019)
Blackpink 2019–2020 World Tour In Your Area – Tokyo Dome (2020)
Live from The show (2021)
Filmografia

Blackpink House (2018)
Blackpink Diaries (2019)
24/365 (2020)
Blackpink: Light Up the Sky (2020)
Blackpink: The Movie (2021)
Blackpink World Tour [Born Pink] In Cinemas (2024)
Blackpink marraskuussa 2016 Melon Music Awards -tapahtumassa.
Blackpink tammikuussa 2018 Seoul Music Awards -tapahtumassa.
Blackpink esiintymässä Coachella-festivaalissa vuonna 2023.
Blackpink vuonna 2019.
Vasemmalta oikealle: Rosé, Jennie, Lisa ja Jisoo.
Vakseenihappo

| Vakseenihappo |
| --- | --- |


Tunnisteet
IUPAC-nimi:  (E)-octadek-11-eenihappo
CAS-numero:  (trans) 693-72-1 (trans)
PubChem CID:  5281127
SMILES:  CCCCCCC=CCCCCCCCCCC(=O)O
Ominaisuudet
Molekyylikaava:  C18H34O2
Moolimassa:  282,461 g/mol
Sulamispiste:  44 °C (trans)
Vakseenihappo on omega-7-rasvahappo. Se on luonnollinen transrasvahappo, jota esiintyy märehtijöiden rasvassa sekä maitotuotteissa kuten maidossa, voissa ja jogurtissa. Vakseenihappo on hallitseva rasvahappo myös ihmisen maidossa esiintyvässä transrasvassa.
Vakseenihapon nimi on johdettu latinan lehmää tarkoittavasta sanasta vacca. Sen IUPAC-nimi on (E)-11-oktadekeenihappo ja lipidilyhytnimi 18:1 trans-11.
Vakseenihappo löydettiin vuonna 1928 eläinrasvoista ja voista. Se on pääasiallinen transrasvahappo-isomeeri maitorasvassa. 
Nisäkkäät muuttavat sen delta-9-desaturaasin avulla rumeenihapoksi, joka on konjugoitu linolihappo (CLA),
jolloin sillä esiintyy antikarsinogeenisia ominaisuuksia.
Vakseenihapon stereoisomeeria, cis-vakseenihappoa, joka sekin on omega-7-rasvahappo, esiintyy tyrnimarjojen öljyssä. Sen IUPAC-nimi on (Z)-11-oktadekeenihappo, lipidilyhytnimi 18:1 cis-11 ja CAS-numero 506-17-2.
Terveysvaikutukset

Vakseenihappolla on havaittu olevan syöpää ehkäiseviä ominaisuuksia.
Vuonna 2008 julkaistussa rottatutkimuksessa havaittiin, että vakseenihapolla oli veren LDL-kolesterolin ja triglyseridien pitoisuutta laskevaa vaikutusta.
Vakseenihappoa on löydetty poikkeavasti orbitofrontaalisesta korteksista bipolaarihäiriötä ja skitsofreniaa sairastaneilta potilailta.
Aiheesta muualla

PubChem: Vaccenic acid (englanniksi)
PubChem: cis-Vaccenic acid (englanniksi)
Human Metabolome Database: Vaccenic acid (englanniksi)
Human Metabolome Database: cis-Vaccenic acid (englanniksi)
Food Component Database (FooDB): Vaccenic acid (englanniksi)
Kyoto Encyclopedia of Genes and Genomes (KEGG): Vaccenic acid (englanniksi)
Rasvahapot
| --- | --- |
Tyydyttyneet:  Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1: Undekyleenihappo (11:1)
Omega-3:  Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:  Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:  Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:  Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:  Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12: Petroseliinihappo (18:1)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vaccenic acid
Käännös suomeksi
Defence of the Realm Act 1914

Defence of the Realm Act 1914.
Defence of the Realm Act 1914 (’valtakunnan puolustuslaki’) oli Yhdistyneen kuningaskunnan parlamentin 7. elokuuta 1914 säätämä laki, jolla hallitukselle myönnettiin ensimmäisen maailmansodan aikaisen sotatilan perusteella laajennetut valtuudet. Laista on käytetty lyhennettä DORA.
27. marraskuuta 1914 säädettiin Defence of the Realm Consolidation Act, joka korvasi alkuperäisen lain. Lain perusteella annettiin tarkempia määräyksiä (englanniksi Defence of the Realm Regulations). Hallituksen valtuuksia laajennettiin useaan otteeseen sodan aikana. Irlannissa, jossa oli ennen sotaa ollut puhkeamaisillaan sisällissota, hallitus puuttui laajennettujen valtuuksiensa perusteella sotaponnisteluja vahingoittaneeseen, kansankiihottamisena pitämäänsä toimintaan. Hallituksen laajennetut valtuudet olivat voimassa vuoteen 1921.
Bentsidiini

| Bentsidiini |
| --- | --- |

Tunnisteet
IUPAC-nimi:  (1,1'-Bifenyyli)-4,4'-diamiini
CAS-numero:  92-87-5
PubChem CID:  7111
Ominaisuudet
Molekyylikaava:  C12H12N2
Moolimassa:  184,2 g/mol
Ulkomuoto:  värittöntä tai punertaa kiteistä jauhetta
Sulamispiste:  120 °C (393 K)
Kiehumispiste:  401 °C (674 K)
Tiheys:  1,3 g/cm3
Liukoisuus veteen:  Ei liukene veteen
Bentsidiinin kemiallinen kaava on C12H12N2 ja rakennekaava NH2C6H4-C6H4NH2. Siitä käytetään myös nimiä (1,1'-bifenyyli)-4,4'-diamiini, 4,4'-diaminobifenyyli, p-diaminodifenyyli ja bifenyyli-4,4'-yleenidiamiini.
Bentsidiini on palavaa normaaliolosuhteissa väritöntä tai punertavaa kiteistä jauhetta, jolla on miellyttävä haju. Aine muuttuu tummaksi ilman ja valon vaikutuksesta. Bentsidiinin moolimassa on 184,2 g/mol, sulamispiste 120 °C, kiehumispiste 401 °C, tiheys 1,3 g/cm3 ja CAS-numero 92-87-5. Bentsidiinin liukoisuus veteen 25 °C:n lämpötilassa on alle 0,05 g/100 ml.
Bentsidiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja.
Bentsidiinia käytetään väriaineiden valmistukseen ja analyyttisessä kemiassa.
Ympäristö- ja terveysvaikutukset

Pitkäaikainen tai toistuva altistuminen bentsidiinille voi aiheuttaa syöpää. Aine voi imeytyä elimistöön hengittämällä sen aerosoleja, ihon läpi tai nieltynä.
Aine on myrkyllistä vesieliöille.
Aiheesta muualla

Bentsidiinin kansainvälinen kemikaalikortti
PubChem: Benzidine (englanniksi)
Toxin and Toxin Target Database (T3DB): Benzidine (englanniksi)
Kyoto Encyclopedia of Genes and Genomes (KEGG): Benzidine (englanniksi)
ChemBlink: Benzidine (englanniksi)
Yhdysvaltain demokraattinen puolue

| Yhdysvaltain demokraattinen puolue> Democratic Party |
| --- | --- |
  
  
  
Perustettu:  1828
Puheenjohtaja:  Jaime Harrison
Johto:   Chuck Schumer (senaatin demokraattien johtaja)  Hakeem Jeffries (edustajainhuoneen demokraattien johtaja) 
Ideologia:  Enemmistö: Sosiaaliliberalismi   Liberalismi  Siivet: Kolmas tie  Progressivismi  Sosiaalidemokratia  Vihreä liike  Konservatiiviliberalismi 
Poliittinen kirjo:   Keskusta  Keskusta-oikeisto Blue Dog Coalition: Keskusta-oikeisto 
Toimisto:  430 South Capitol St. SE, Washington, D.C., 20003
Värit:       sininen
Senaatti:  45 / 100
Edustajainhuone:  215 / 435
Osavaltioiden kuvernöörit:  23 / 50
Kansainväliset jäsenyydet:  Demokraattinen allianssi  (2005–2012)  Progressiivinen allianssi 
Naisjärjestö:  NFDW
Nuorisojärjestö:  YDA
Opiskelijajärjestö:  College Democrats of America High School Democrats of America
Kotisivu:  www.democrats.org
Infobox OKNimi-testi OK: 
Aasi on ollut pitkään puolueen tunnuksena, kuten tässä poliittisessa pilakuvassa vuodelta 1870.
Yhdysvaltain ensimmäinen demokraattipresidentti Andrew Jackson.
Yhdysvaltain demokraattinen puolue (engl. Democratic Party) eli demokraatit on toinen Yhdysvaltain poliittisista valtapuolueista. Toinen on republikaaninen puolue. Andrew Jacksonin kannattajat perustivat Demokraattisen puolueen vuonna 1828 ja se on nykyään maailman vanhin aktiivinen poliittinen puolue.
Kansainvälisesti demokraatit ovat edustaneet ulospäin suuntautuvaa politiikkaa.
Puolueen sisällä on useita mielipiteiltään eroavia ryhmäkuntia, joskin New Dealin jälkeen puolue on profiloitunut yhdysvaltalaisittain sosiaaliliberaaliksi puolueeksi.